open-index/open-wikipedia-markdown huggingface dataset:
Иринотекан

**Иринотеканот** е лек кој се користи во третманот на рак на колон и ситноклеточен белодробен карцином. Во третманот на канцер на колон се користи или сам или во комбинација на флуороурацил. Во третманот на ситноклеточен белодробен карцином се користи заедно со цисплатин.

Чести несакани ефекти од употребата на лекот вклучуваат дијареа, повраќање, супресија на коскената срцевина, губиток на коса, губење на здив и треска. Други сериозни несакани ефекти вклучуваат појава на тромби, воспаление на колонот и алергиски реакции. Оние со две копии на генот UGT1A1*28 имаат поголем ризик за појава на несакани ефекти. Иринотеканот претставува топоизомераза-инхибитор. Делува преку блокирање на топоизомераза 1 што резултира со оштетување на ДНК и клеточна смрт.

Иринотеканот бил одобрен за медицинска употреба во САД во 1996.

## Наводи

Категорија:Пролекови
Категорија:Пиперидини
Категорија:Лактами
Категорија:Лактони
Категорија:Карбамати
Категорија:Неопходни лекови според Светската здравствена организација
Војводи Тетово

**Војводи Тетово** — навивачка група која потекнува од 1988 година и ги бодрат првенствено ФК Тетекс и КК Тетекс, а потоа и сите македонски спортски клубови од Тетово како што се ФК Љуботен, ОК Бамикор и други. Нивно препознатливо лого е рака со крст кој го претставува значењето на православието во групата.

## Историја

Навивање во Тетово постои уште кога ФК Тетекс играл во Втората Југословенска лига во раните 1980-ти години меѓутоа без никакво организирано навивање. На 28 октомври 1988 година официјално е формирана навивачката група „Војводи“ на натпреварот помеѓу ФК Тетекс и Балкан Стококомерц, а нивно прво гостување е во Лесковац, Србија.

## Структура

Навивачката група има свое Претседателство, односно Управен одбор, Статут и членска карта. Бидејќи како група од град во којшто Македонците се втори по бројност, неможат да се пофалат со бројка на навивачи но сепак се издвојуваат во Тетово од другите навивачки групи поради нивната креативност и стил на навивање.

## Активности

Имаат изработено неколку видови на маици, шалови, транспаренти, налепници и останат навивачки материјал. Целиот материјал го изработуваат сами без скоро никаква поддршка на клубовите, со многу мал исклучок. Нивно најдолго изработено знаме е „Со верба во бог, Војводи до гроб“ кое е долго околу 45 метри.

Општо во Тетово владее негативно мислење и дека се хулигани поради изминатите нереди, меѓунационални конфликти и со самото тоа добиваат многу мала поддршка од структурите на градот па и од управите на спортските клубови кои ги бодрат.

### Под едно име и едно знаме
Организатори се на иницијативата за обединување на сите навивачки групи во Македонија со мотото „Под едно име и едно знаме“. Целта на оваа иницијатива е организирано и здружено бодрење на македонските репрезентации во фудбал, кошарка и ракомет.

## Гостувања
алт=|мини|371x371пкс|Војводи на гостување во Велес (1993)
Групата е скоро секогаш присутна било кога и каде да игра нивниот клуб ФК Тетекс. Имаат бројни гостувања скоро во секој град низ Македонија и воглавном гостувањата поминувале без инциденти.

Кога се работи за репрезентациите на Македонија, групата секогаш стои на располагање и редовно одат на гостувања а како доказ за тоа се многуте гостувањата во Србија, Хрватска, Словачка, Словенија, Литванија, Полска, Германија, Шведска и други.

## Наводи

Категорија:Фудбалски навивачки групи во Македонија
Категорија:ФК Тетекс
Фазна модулација

**Фазна модулација** (**ФМ**) – вид модулација која ги спрема комуникациските сигнали за пренос. Таа ги кодира сигналите како промени во моменталната фаза на носечкиот бран. Фазната модулација е една од двата главни облици на агловата модулација, заедно со честотната модулација.

Фазата на носечкиот сигнал е модулиран така што ја следи промената на нивото на сигналот (амплитудата) на сигналот на пораката. Врвната амплитуда и честотата на носечкиот сигнал се одржуваат константни, но како што се менува амплитудата на сигналот на пораката, соодветно се менува фазата на носителот.

Фазната модулација нашироко се користи во радиопреносот и е интегрален дел од многу дигитални преносни кодирања на кои се засноваат бројни технологии како Wi-Fi, ГСМ и сателитска телевизија.

## Теорија
250px|мини|десно|Модулирачкиот бран (син) го модулира носечкиот бран (црвен) што резултира со фазно модулиран сигнал (зелен). g(x) = π/2 * sin(2*2πt+ π/2*sin(3*2πt))

Фазната модулација го менува фазниот агол на комплексната анвелопа правопорционално на сигналот на пораката.

Ако *m(t)* е сигналот на пораката кој треба да се пренесе, а носителот на кој сигналот е модулиран е
:c(t) = A_c\sin\left(\omega_\mathrm{c}t + \phi_\mathrm{c}\right).,

тогаш модулираниот сигнал е
:y(t) = A_c\sin\left(\omega_\mathrm{c}t + m(t) + \phi_\mathrm{c}\right).

Ова покажува како m(t) ја модулира фазата – колку што m(t) е поголем во одредена временска точка, толку е поголемо фазното поместување на модулираниот сигнал во таа точка. Истото може да се гледа и како промена на честотата на носечкиот сигнал, а фазната модулација да се смета како специјален случај на честотната модулација при која честотната модулација на сигналот е дадена со временски извод од фазната модулација

Тука модулацискиот сигнал може да биде
:m(t) = \cos\left(\omega_\mathrm{c} t + h\omega_\mathrm{m}(t)\right)\ 

Математиката на спектралното однесување открива дека постојат две области од особен интерес:
*За сигнали со мала амплитуда, фазната модулација е слична со амплитудната модулација и покажува некакво непогодно удвојување на ширината на основниот опсег и слаба ефикасност. 
*За еден единствен голем синусоиден сигнал, фазната модулација е слична на честотната модулација, а ширината на нејзиниот пропусен опсег е приближно
::2\left(h + 1\right)f_\mathrm{M},
:каде f_\mathrm{M} = \omega_\mathrm{m}/2\pi and h е индексот на модулација.

## Поврзано
* Модулација
* Аглова модулација
* Амплитудна модулација
* Автоматска честотна контрола

## Литература
* Electronic Communication Systems, Fundamentals Through Advanced, 4th edition, Wayne Tomasi, ISBN 0-13-022125-2

Категорија:Модулации
Категорија:Телекомуникации
Клеман Тирпен

**Клеман Тирпен** (); (, ) — француски фудбалски судија. На списокот на меѓународни судии на ФИФА е од 2010 година, а на списокот на елитната група судии на УЕФА од 2012 година.

## Кариера
Тирпен стана судија на ФИФА во 2010 година. Бил судија во квалификациите за Светското првенство во фудбал 2014 – УЕФА и  квалификациите за Светското првенство во фудбал 2018 – УЕФА, како и на Европското првенство во фудбал 2016 во Франција.

Во клупските натпревари на УЕФА почнал да суди од Лига Европа 2010/11.

Во мај 2016 година, Тирпен бил прогласен за најдобар француски судија од Фудбалската федерација на Франција.

Бил судија на Светското првенство во фудбал за играчи помлади од 17 години 2017 во Индија.

На 29 март 2018 година, ФИФА објавила дека тој ќе води некои натпревари на Светското првенство во фудбал 2018 со Сирил Гренгор и Никола Дано како негови помошници.

## Наводи

Категорија:Живи луѓе
Категорија:Француски фудбалски судии
Категорија:Фудбалски судии на Светското првенство во фудбал 2018
Нестор Питана

**Нестор Фабијан Питана** (роден на 17 јуни 1975) е аргентински фудбалски судија и поранешен актер.

На списокот на ФИФА влегол во 2010 година и за првпат судел репрезентативни меѓународни натпревари во КОНМЕБОЛ квалификациите за Светското првенство 2014. Од поголемите натпреварувања досега судел на Светските првенства во 2014 и 2018, Копа Америка 2015 и Куп на конфедерации 2017.

Исто така тој го судел и реваншот од финалето на Копа Либертадорес 2016 помеѓу колумбискиот Атлетико Насионал и еквадорскиот Индепендиенте дел Вале.

Категорија:Аргентински фудбалски судии
Категорија:ФИФА судии
Категорија:Фудбалски судии на Светското првенство во фудбал 2018
Категорија:Родени во 1975 година
Забивака

мини|Забивака, официјалната маскота на Светското првенство во фудбал 2018.
**Забивака** (; превод ) е официјалната маскота на Светското првенство во фудбал 2018 кое ќе се одржи во Русија. Маскотата официјално била претставена на 21 октомври 2016 година и симболизира антропомофрен волк со кафеаво и бело крзно, бело-сина маица со натпис *-{RUSSIA}- 2018*, црвен шорц и портокалови спортски очила. Комбинацијата од сино-белата маица и црвениот шорц претставува комбинација од националните бои на земјата домаќин Русија. Дизајнер на маскотата била студентката Екатерина Бочарова, а нејзиниот предлог бил изабран преку гласање на интернет.

## Избор
Резултатите од изборот биле објавени на 22 октомври 2016 година во емисијата *Вечерний Ургант* на првиот канал во Русија. Волкот по име Забивака освоил 53% од гласовите, со што се нашол на првото место на листата испред Тигарот (27%), додека Мачката била на трето место со 20% гласови. Повеќе од милион луѓе учествувале во гласањето кое било одржано во текот на септември 2016 године на платформите на ФИФА, како и во текот на директниот пренос на споменатата емисија каде биле објавени резултатите од ова креативно натпреварување.

## Поврзано
* Маскоти на светските првенства во фудбал
* Светско првенство во фудбал 2018

## Наводи

## Надворешни врски

* Забивака на страната на ФИФА 

Категорија:Светско првенство во фудбал 2018
Забивака
Монте Агила

мини|Железничката станица во Монте Агила

**Монте Агила** () — чилеански град сместен во областа Биобио, во општината Кабреро, на 6 километри јужно од истоимениот град. Во градот живеат 6.090 жители.

## Галерија


File:Inauguracion Nueva Plaza de Monte Aguila 2017 (12).jpg|

File:Bomberos monte aguila.jpg|

File:Img-estadio.jpg|

File:Entrada x yumbel.jpg|

File:Premiacion O.V.V. 2017 (4).jpg|

File:Inauguracion Nueva Plaza de Monte Aguila 2017 (103).jpg|

File:Inauguracion Nueva Plaza de Monte Aguila 2017 (63).jpg|

File:Inauguracion Nueva Plaza de Monte Aguila 2017 (14).jpg|

File:Carros abandonados mte aguila.jpg|



## Наводи

Категорија:Градови во Чиле
Крињица Морска

**Крињица Морска** (, ) — гратче и општина на Висланскиот Провлак крај Балтичкото Море во северна Полска со 1.302 жители (2017). Почнувајќи од 1999 г. местото е во состав на Новодвурскиот Округ на Помоското Војводство.

## Историја
Сè до 1793 г. ова подрачје било во состав на Кралството Полска, а од 1793 до 1945 г. во Кралството Прусија и во Германија. Тогаш селото го носело името **Калберг**.

Првите податоци за местото се од 1424 г. Околу 1840 г. селото се развило во летно одморалиште. Со влегувањето во Полска по Втората светска војна, дадено му е името Лисица (*Łysica*) (како полски превод *łys-* на германското *kahl* - ќелав). Во 1958 г. е преименувано во Крињица Морска (*krynica* е архаичен збор за „извор“) како истоветик на другото познато летувалиште во Полска со име Крињица. Во периодот помеѓу 1975 и 1998 г. местото било во тогашното Елблоншко Војводство.

Во 1991 г. е Крињица Морска е прогласена за град (и општина), и кон неа се здружени селата Нова Карчма и Пшебрно, дотогаш во општината Штутово.

## Особености и знаменитости
Гратчето е главно посетителско одредиште на Висланскиот Провлак. Општинското подрачје на гратчето се протега вон него, долж речиси целиот полски дел провлакот сè до руската граница, и опфаќа други места како Пшебрно и Пјаски.

Крињица Морска е општина со најмалку жители од сите во земјата. Поради приклучувањето на селските делови на провлакот кон гратчето, населението е проретчено, и со тоа има намлала густина на населеност од било кој град во Полска — .

Познатиот светилникот првобитно е изграден во 1895 г. Уништена е во 1945 г. кога е минирана при повлекувањето на германската војска. Во 1951 г. е изграден нов светилник кој денес е отворен за посетители. До него има мали гробишта со споменик на советските војници настрадани во минирањето.

## Поврзано
* Вислански Залив
* Вислански Провлак

## Наводи

## Надворешни врски

*  

Категорија:Градови во Поморското Војводство
Категорија:Општини во Поморското Војводство
Категорија:Новодвурски Округ (Поморско Војводство)
Категорија:Западна Прусија
Дамир Скомина

**Дамир Скомина** (); (, )  — словенечки фудбалски судија од елитната категорија на УЕФА.

## Животопис
Скомина бил четврт судија на повеќе натпревари од Европското првенство во фудбал 2008. Тој го судел четвртфиналниот фудбалски натпревар на Летните олимписки игри 2008.

Скомина го судел натпреварот Арсенал и Милан во рамките на осминафиналето на Лигата на шампиони 2011/12. Тој исто така го судел четвртфиналниот натпревар од Лигата на шампионите меѓу Челси и Бенфика на стадионот Стамфорд бриџ на 4 април 2012 година.
 
На Европското првенство во фудбал во 2012 во Украина и Полска, Скомина судел три натпревари: два во групната фаза и четвртфиналниот натпревар меѓу Германија и Грција. Подоцна истата година, тој бил назначен за судија на Супер куп натпреварот меѓу Челси и Атлетико Мадрид.

Тој бил четврт судија на Финалето на УЕФА Лигата на шампиони во 2013 година

Дамир Скомина бил судија на вториот полуфинален натпревар од Лигата на шампионите 2015/2016 меѓу Реал Мадрид и Манчестер сити на стадионот Сантјаго Бернабеу на 4 мај 2016 година.

Тој бил судија на осминафиналниот натпревар меѓу Англија и Исланд, како и четвртфиналниот натпревар меѓу Велс и Белгија на Европското првенство во фудбал 2016.

Скомина бил назначен за судија на финалето на Лига Европа 2017 меѓу Ајакс и Манчестер јунајтед на 24 мај.

На 29 март 2018 година, ФИФА објавила дека тој ќе води некои натпревари на Светското првенство во фудбал 2018 со Јуре Прапротник и Роберт Вукан како негови помошници.

## Наводи

Категорија:Живи луѓе
Категорија:Словенечки фудбалски судии
Категорија:Фудбалски судии на Светското првенство во фудбал 2018
Сергеј Карасев

**Сергеј Генадиевич Карасев** (; р. ) — руски меѓународен фудбалски судија.

Карасев станал судија на ФИФА во 2010 година. Ги судел квалификациите за Светското првенство во фудбал 2014, започнувајќи со натпреварот во групата А помеѓу Шкотска и Македонија.

## Наводи

Категорија:Живи луѓе
Категорија:Родени во 1979 година
Категорија:Луѓе од Москва
Категорија:Руски фудбалски судии
Категорија:Фудбалски судии на Светското првенство во фудбал 2018
Метаморфоза

мини|Метаморфоза на инсектите
**Метаморфоза** — биолошки процес со кој животно физички се развива по раѓање или испилување, вклучувајќи и видливо и релативно нагло менување на телесната структура на клеточниот раст на животното и клеточната диференцијација. Некои инсекти, риби, мекотели и ракови се подложени на метаморфоза, која често е придружена со промена на изворот на исхрана или однесувањето. Животните што минуваат низ метаморфоза се нарекуваат метаморфозни животни. Животните може да се поделат на видови кои се подложени на целосна метаморфоза („Холометаболизам"), нецелосна метаморфоза ("хемиметаболизам"), или нема метаморфоза ("аметаболизам").

Научното користење на терминот е технички прецизно и не се применува на општите аспекти на клеточниот раст, вклучувајќи го и брзиот пубертет. Референциите за "метаморфоза" за цицачите се непрецизни и само колоквијални, но историско идеалистички идеи за трансформација и монадалогија, како во метаморфоза на растенијата, влијаеле врз развојот на идеите за еволуција.

## Хормонална контрола
Кај инсектите растот и метаморфозата се контролирани од хормони синтетизирани од ендокрина жлезда во близина на предниот дел на телото. Невросекреторните клетки во мозокот на инсектите лачат хормон, прототорацикотропен хормон, кој ги активира прототорните жлезди, кои лачат друг хормон, обично екдисонот.

## Инсекти
Сите три категории на метаморфоза може да се најдат во разновидноста на инсектите, вклучувајќи ја и ("аметаболијата"), нецелосната или делумната метаморфоза ("хемиметаболија") и комплетната метаморфоза ("холометаболија"). Додека метеоролошките инсекти покажуваат многу мала разлика меѓу ларвите и возрасните форми, и хемометаболните и холометаболните инсекти имаат значителни морфолошки и бихејвиолошки разлики помеѓу ларвите и возрасните форми, најзначајна е инклузијата, во холометаболусните организми, на пупа.

## Развој и терминологија
Во целосната метаморфоза инсектот поминува низ четири различни фази, кои произведуваат возрасен инсект кој не личи на ларвата. Во некомплетна  метаморфоза, инсектот не поминува низ целосна трансформација, туку наместо тоа, тој преминува од нимфа до возрасен инсект со тоа што ќе го испие својот егзоскелет додека расте.

мини|Два вида на метаморфоза
## Еволуција
Најраните форми на инсекти покажале директен развој на (аметаболизмот). Хемиметаболизните инсекти вклучуваат лебарки, скакулци, и вилински коњчиња.

Предложени се бројни хипотези за да се објасни еволуцијата на холометаболијата, главно центрирајќи се врз тоа дали хемометаболните форми на интермедијација се хомологни на куполна форма.

Во поново време, научното внимание се сврте кон карактеризирање на механистичката основа на метаморфозата во однос на неговата хормонална контрола, преку карактеризирање на просторни и временски обрасци на хормонска експресија во однос на метаморфоза во широк спектар на инсекти.

## Наводи

Категорија:Ембриологија
Категорија:Развојна биологија
Антонио Матеу Лахос

**Антонио Мигел Матеу Лахос** (); (, ) – шпански меѓународен фудбалски судија кој судел во квалификациите на Светското првенство во фудбал 2014. Исто така бил избран за судија во квалификациите на Светското првенство во фудбал 2018 и Светското првенство во фудбал 2018.

## Наводи

## Надворешни врски
*

Категорија:Живи луѓе
Категорија:Шпански фудбалски судии
Категорија:Фудбалски судии на Светското првенство во фудбал 2018
Рикардо Монтеро

**Рикардо Монтеро** (роден на  година) — костарикански фудбалски судија.

Монтеро станал судија во ФИФА во 2011 година и на 29 март 2018 година, ФИФА објавила дека ќе суди на некои натпревари на Светското првенство во 2018 година.

## Наводи

Категорија:Живи луѓе
Категорија:Костарикански фудбалски судии
Категорија:Фудбалски судии на Светското првенство во фудбал 2018
Англиски парк (Ереван)

**Англиски парк** () е јавен парк во Ереван, Ерменија, кој се наоѓа на улица „Италија“. Паркот зафаќа површина од околу 5,5 хектари во централниот дел на областа, Кентрон, јужно од плоштадот „Република“.

## Историја
Англискиот парк е еден од најстарите паркови во градот Ереван, и датира од 1860 година. Тој често бил реконструиран до почетокот наПрвата светска војна, а најголемо реновирање претрпел во 1910 година. Во текот на 1920-те години, во Англискиот парк се одржал првиот фудбалски натпревар во современата историја на Ерменија, на кој играле тимовите на Ереван и Александропол. За време на советската ера, паркот бил именуван во чест на 26 комесари од Баку, но ерменската влада по независноста го вратила првобитното име на паркот.

Државниот академски театар Сандукјан, француската амбасада во Ерменија, италијанската амбасада во Ерменија и хотелот „Бест Вестерн Конгрес“ се само некои од градбите кои се наоѓаат покрај овој паркот.

Во 1976 година, во паркот бил подигнат споменик на Пепо, измислен лик кој го создал ерменскиот писател Габриел Сандукијан. Покрај овој споменик, централната фонтана претставува уште едно популарно место во паркот и е привлечно место за свадбени фотографии.

## Галерија

Податотека:Armenia - Wedding (5034680108).jpg|Поглед од паркот
Податотека:Armenia - Fountain (5034065711).jpg|Централната фонтана
Податотека:Armenia - Relief (5034693444).jpg|Споменик во паркот
Податотека:Pepo monument 02.jpg|Споменик на Пепо, фиктивен карактер создаден од Габријел Сандукијан
Податотека:Bench in The English Park.jpg|Клупа во паркот


## Надворешни врски

## Наводи

Категорија:Ерменска култура
Категорија:Географија на Ерменија
Сесар Артуро Рамос

**Сесар Артуро Рамос** (роден на  година) — мексикански фудбалски судија.

Рамос станал судија во ФИФА во 2014 година. Рамос го имал своето деби на 28 октомври 2006 година во натпревар од Примера дивизион помеѓу ФК Закатепек и Сантос Лагуна. Рамос го направи своето деби на Првата дивизија како четврт официјален претставник на 15 јануари 2011 година во мечот помеѓу Сан Луис и Пуебла. Подоцна таа година, Рамос го направил своето деби за Првата дивизија како прв судија во натпреварот помеѓу ФК Монтереј и ФК Тихуана во Монтереј.

Рамос судел на финалето на Светското клупско првенство во 2017 помеѓу ФК Реал Мадрид и ФК Гремио.

Рамос бил единствениот мексикански судија назначен за судење на Светското првенство во 2018 година.

## Наводи

Категорија:Живи луѓе
Категорија:Мексикански фудбалски судии
Категорија:Фудбалски судии на Светското првенство во фудбал 2018
Шимон Марцињак

**Шимон Марчињак** (; р. ) — полски меѓународен фудбалски судија. Суди во полската лига Екстракласа, како и на натпревари во Лигата на шампиони и во Лига Европа на европско ниво.

## Кариера

Марчињак е роден во Плоцк, Полска. Станал судија во ФИФА во 2011 година. Судел на квалификациите на Светското првенство во фудбал 2014, започнувајќи со натпреварот во групата Ф помеѓу Португалија и Азербејџан.

На 30 јуни 2015 година бил главен судија на финалето на Европско првенството во фудбал за играчи под 21 година 2015.

Судел три натпревари на Европското првенство во фудбал 2016: Шпанија-Чешка и Исланд-Австрија во групната фаза на првенството, како и Германија-Словачка во следната фаза.

На 29 март 2018 година, ФИФА објавиле дека ќе суди некои натпревари на Светското првенство во фудбал 2018 заедно со Павел Соколницки и Томаш Листкјевич како помошници.

## Наводи

Категорија:Родени во 1981 година
Категорија:Живи луѓе
Категорија:Полски фудбалски судии
Категорија:Фудбалски судии на Светското првенство во фудбал 2018
Џанлука Роки

**Џанлука Роки** (); (, ) – италијански фудбалски судија.

Роки почнал да суди во 2000 година со 38 натпревари во три сезони на Серија Ц. Подоцна бил унапреден во повисоките серии и своето деби го имал на натпреварот меѓу Лече и Реџина (16 мај 2004). Во 2010 година кога Националниот судиски комитет се поделил за Серија А и Серија Б, тој бил доделен во комитетот на Серија А.

Своето меѓународно деби, Роки го имал на 26 мај 2008 година на пријателскиот натпревар меѓу Холандија и Грција. Подоцна бил повика на европските клупски куп натпревари (прво за Лига Европа, во сезоната 2008-09, потоа во Лигата на шампионите, во сезоната 2010-11.

Џанлука Роки судел на три меѓународни натпревари од квалификациите за европското првенство во фудбал, а подоцна бил судија на фудбалските натпревари на Летните олимписки игри во Лондон.

На 29 март 2018 година, ФИФА објавила дека тој ќе води некои натпревари на Светското првенство во фудбал 2018 со Еленито ди Либераторе и Мауро Тонолини како негови помошници.

## Наводи

Категорија:Живи луѓе
Категорија:Италијански фудбалски судии
Категорија:Фудбалски судии на Светското првенство во фудбал 2018
Каскада (Ереван)

**Каскада** ( *Kaskad*) се гигантски скали направени од варовник во Ереван, Ерменија. Ги поврзува центарот на областа Кетрон во Ереван со споменикот „Соседство“. Каскадата била дизајнирана од страна на архитектите Џим Торосјан, Аслан Мекитарјан, и Саргис Гурзадјан. Изградбата на каскадата започна во 1971 година и била делумно завршена во 1980 година.

Во внатрешноста на Каскадата, под надворешниот дел, се наоѓаат седум лифтови кои се искачуваат по должината на комплексот. Постојат, исто така, изложбени сали поврзани со некои од платформите кои го сочинуваат Кафесијанскиот музеј на уметноста.

Надворешноста на Каскадата содржи повеќе нивоа, украсени со фонтани и модерни скулптури од колекцијата Кафесијан. Скалите им пружаат на пешаците непречен поглед кон центарот на Ереван и планината Арарат. Во основата на Каскадата има градина со статуи од современи вајари, како на пример статуи од Фернандо Ботеро.

Постојат голем број на кафулиња и ресторани од двете страни на Каскадата, често посетувани од страна на месните жители и туристите. Често се одржуваат класични и џез концерти на Каскадата за време на пролетта, летото и раната есен, а гледачите седат на скалите.

## Историја
мини|Поглед кон Ереван од Каскада
Изградбата започнала во 1971 година, за време на советската ера. Првата фаза била завршена во 1980 година. Втората фаза започнала во 2002 година и траела до 2009 година. Комплексот бил предаден на американско-ерменскиот магнат и колектор Жерар Кафесијан во почетокот на 2000-те години, кога бил подложен на комплексно дополнително реновирање. Голем музејски комплекс бил планиран да се изгради, но останал во застој и е сè уште во раните фази на изградба.

## Галерија

Податотека:Cascada, Ereván, Armenia, 2016-10-03, DD 20.jpg|Прво ниво
Податотека:2014 Erywań, Kaskady (03).jpg|Второ ниво
Податотека:Yerevan, Cascade of Yerevan, Art 2, Armenia.jpg|Трето ниво
Податотека:2014 Erywań, Kaskady (18).jpg|Четврто ниво
Податотека:Yerevan, Divers, Statue, Cascade of Yerevan, Armenia.jpg|Петто ниво
Податотека:Cascada, Ereván, Armenia, 2016-10-03, DD 18.jpg|Каскадата и паркот
Податотека:Cascada, Ereván, Armenia, 2016-10-03, DD 19.jpg|„Жена пуши цигара“ од Фернандо Ботеро
Податотека:2014 Erywań, Park przy Kaskadach (20).jpg|„Мачка“ (Gatto) од Фернандо Ботеро
Податотека:Centurion (5211881978).jpg|„Статуа на римски воин“ од Фернандо Ботеро
Податотека:2014 Erywań, Park przy Kaskadach (07).jpg|„Сенки I“ од Жауме Пленса
Податотека:2014 Erywań, Pomnik Aleksandra Tamaniana (03).jpg|Споменик на Александар Таманијан


## Поврзано

* Кафесијански музеј на уметноста
* Скали Потемкин

## Наводи

Категорија:Згради и градби во Ереван
Бакари Гасама

**Бакари Папа Гасама** (роден на 10 февруари 1979 година) е фудбалски судија од Гамбија. Гасама официјално станал судија под знакот на ФИФА во 2007 година. Тој на Олимписките игри во 2012 година, бил во служба на четвро службено лице во натпреварот за златен медал помеѓу Мексико и Бразил.
Тој, исто така бил именуван за судија на Африканскиот куп во 2012 и Африканскоот куп на Наците во 2013 година, , како и за квалификациите за Светското Првенство во 2014 година.

На 29 Март 2018, ФИФА објавила дека тој ќе биде дел од судиите кои ќе бидат во служба за некои од натпреварите на ФИФА Светското Првенство 2018 година, заедно со Жан-Клод Бирумушаху и Марва Рејнџ, како асистент судии.

## Наводи

Категорија:Родени во 1977 година
Категорија:Фудбалски судии на Светското првенство во фудбал
Категорија:Живи луѓе
Трета фудбалска лига на Македонија 2015/2016

**Третата фудбалска лига на Македонија 2015/2016** - 24. издание на Третата фудбалска лига на Македонија. Сезоната започнала на 29 август 2015, а завршила на 22 мај 2016.

## Север




## Југ




## Исток




## Запад




## Југозапад




## Бараж за унапредување
Првата рунда вклучила шест екипи (осмо пласираната од Втората лига и петте победници од Третата лига) кои биле подредени во три двојки, кои играле два натпревари на неутрален терен. Победниците напредувале во Втората лига за следната сезона.

### Прв натпревар

### Втор натпревар

*Вкупен резултат Љубанци 1974 - Новаци 2005 3:3. Љубанци 1974 бил подобар во пенал рулетот*

*Вкупен резултат Академија Пандев - Гоблен Јуниор 5:2*

*Вкупен резултат Вардар Неготино - Вардари Форино 5:0*

## Поврзано
* Фудбалски куп на Македонија 2015/2016
* Прва фудбалска лига на Македонија 2015/2016
* Втора фудбалска лига на Македонија 2015/2016

## Наводи

## Надворешни врски
*Фудбалска федерација на Македонија  
*MacedonianFootball.com  

2015/2016
Трета лига
Трета лига
Фантом (филм од 1922)

**Фантом** (германски: *Phantom*) - германски филм од 1922 година, во режија на Фридрих Вилхелм Мурнау според сценариото на Герхард Хауптман. Главните улоги ги толкуваат: Алфред Абел, Фрида Рихард, Ауд Егеде-Нисен, Адолф Клајн, Лиа Де Пути, Грете Бергер, Антон Едхофер, Карл Етлингер, Лил Даговер, Вилхелм Дигелман, итн.

## Синопсис
Лоренц Лубота (го игра Абел) е сиромашен општински службеник, кој е вљубен во книгите, а и самиот пишува поезија. Тој често го посетува книжарот Штарке (го игра Етлингер) чија ќерка Мари (ја игра Даговер) е вљубена во Лоренц. Еднаш, Лоренц му ја остава својата поетска збирка на Штарке, а тој е воодушевен и збирката му ја покажува на еден професор (го игра Дигелман) со надеж дека тој ќе ја испечати книгата. Истовремено, поминувајќи ја улицата, Лоренц го прегазува кочијата на богатата и убава девојка Вероника Харлан (ја игра Де Пути). Од сударот, тој претрпува повреда на главата и веднаш станува опседнат со Вероника. Лоренц верува дека ќе има блескава книжевна кариера и ѝ се пофалува на својата богата тетка Швабе (ја игра Бергер), која му дава пари за да купи нов костум. Лоренц и неговата сестра Мелани (ја игра Егеде-Нилсен) предизвикуваат скандал во еден ресторан, по што Мелани стапува во врска со Виготчински (го игра Едхофер), кој пак е љубовник на Швабе. Во меѓувреме, Лоренц ја запознава девојката Мелита која многу личи на Вероника и стапува во врска со неа, но мора да ѝ овозможи раскошен живот. Виготчински смислува план како да извлече пари од Швабе и за таа цел го искористува Лоренц кого го убедува да земе заем од тетка му. Меѓутоа, тетка му оди во домот на Лоренц, каде од мајка му (ја игра Рихард) дознава дека е избркан од работа и дека парите ги троши ннедомаќински. Затоа, таа му ги бара парите назад, заканувајќи му се дека ќе го пријави во полицијата. Лоренц е очаен, а мајка му се тешко се разболува. Виготчински пак го наговара Лоренц да ја ограбат Швабе, но додека ги крадат парите, таа се буди и ги повикува соседите. Така, пристигнува полицијата и ги затвора Лоренц и Виготчински. По излегувањето од затворот, Лоренц го чекаат Мари Штарке и нејзиниот татко и Лоренц продолжува да живее со нив. По наговор на Мари, Лоренц ги запишува своите доживувања во книга.

## Наводи

Категорија:Германски филмови
Категорија:Филмови од 1922 година
Категорија:Филмови на Фридрих Вилхелм Мурнау
Категорија:Црно-бели филмови
Категорија:Неми филмови
Категорија:Филмови засновани на книги
Категорија:Филмови со Алфред Абел
Категорија:Филмови со Фрида Рихард
Категорија:Филмови со Ауд Егеде-Нисен
Категорија:Филмови со Грете Бергер
Категорија:Филмови со Лил Даговер
Светско првенство во фудбал 2018 - група Х

**Светско првенство во фудбал 2018 - група Х** била една од осумте групи во групната фаза на натпреварување на Светското првенство 2018 кое се одржало во Русија. Натпреварите во групата Х ќе се одиграат од 19 до 28 јуни 2018 година. Во оваа група се натпреварувале следните репрезентации: Полска, Сенегал, Колумбија и Јапонија.

## Екипи

## Табела
}
|3||2||0||1||5||2||+3||6
|- style="background:#cfc;"
| 2.
|align=left|
|3||1||1||1||4||4||0||4
|- style="background:#fcc;"
| 3.
|align=left|
|3||1||1||1||4||4||0||4
|- style="background:#fcc;"
| 4.
|align=left|
|3||1||0||2||2||5||-3||3
|}

## Натпревари
### Колумбија - Јапонија


### Полска - Сенегал


### Јапонија - Сенегал


### Полска - Колумбија


### Јапонија - Полска


### Сенегал - Колумбија


## Наводи

## Надворешни врски
*  
* SP 2018. na The Soccerworldcups.com 

Х
Равшан Ирматов

**Равшан Сајфидинович Ирматов** (, ; роден на 9 август 1977 во Ташкент) — узбечки фудбалски судија, кој суди во Узбечката лига од 2000 и е меѓународен судија од 2003 година. Заклучно со 2018, Ирматов го држи рекордот на најмногу судени натпревари на светските првенства во фудбал.

## Признанија
### Поединечни
* Узбечки судија на годината (10): 2006, 2007 2008, 2009, 2010, 2011, 2012, 2013, 2014 и 2015.
* Азиски судија на годината (5): 2008, 2009, 2010, 2011 и 2014.
* Светски судија на годината: 2015.

### Други
* Орден „Ел Јурт Хурмати“: 2014.
* Орден „За големи заслуги“ на Узбекистан: 2015.

## Наводи

Категорија:Узбечки фудбалски судии
Категорија:Фудбалски судии на Светското првенство во фудбал 2018
Категорија:Живи луѓе
Химотрипсин

**Химотрипсинот** () е дигестивен ензим, компонента на панкреасниот сок кој делува во дуоденумот, каде врши протеолиза, разложување на белковините и полипептидите.

## Активација
Химотрипсинот се синтетизира во панкреасот како претходник наречен химотрипсиноген кој е ензимски неактивен. Трипсинот го активира химотрипсиногенот со раскинување на пептидната врска на позиција Arg15 - Ile16 при што се создава π-химотрипсин.

## Изоензими

## Наводи

Категорија:Ензими
Категорија:Гени на хромозомот 1
Категорија:Гени на хромозомот 16
Гехад Гриша

**Гехад Заглол Гриш** () (роден 29 февруари 1976 година) е египетски фудбалски судијата.

Гриша станал ФИФА судијата во 2008 година. Тој ја делел правдата во квалификациите за ФИФА Светското Првенство 2014 година,, Африканскиот Куп на Нациите 2013, и 2015.Тој бил избран како судија за ФИФА Светското Првенство во Русија во 2018 година.

## Наводи

Категорија:Родени во 1976 година
Категорија:Живи луѓе
Алиреза Фагани

**Алиреза Фагани** (, роден на 21 март 1978 во Кашмер) — ирански фудбалски судија, кој суди во Про-лигата на Перискиот Залив и е меѓународен судија од 2008 година.

Фагани судел важни натпревари, како што се финалето на Азиската лига на шампиони 2014, финалето на Азискиот куп 2015, финалето на Светското клупско првенство во фудбал 2015 и финалето на олимпискиот турнир во 2016 година.

## Признанија
* Ирански судија на годината: 2014 и 2017.
* Азиски судија на годината: 2016.

## Наводи

Категорија:Ирански фудбалски судии
Категорија:Фудбалски судии на Светското првенство во фудбал 2018
Екатеринбуршко време

**Екатеринбуршко време** (, крат. **ЕКТ**) — часовен појас кој е 5 часа напред од UTC (UTC+5) и два часа напред од Московското време (МСК+2).

Часовниот појас се однесува на Уралскиот федерален округ и Башкортостан, Оренбуршката Област и Пермскиот крај во Приволшкиот федерален округ.

## Наводи

Категорија:Часовни појаси
Категорија:Време во Русија
Корен Абрахамијан

мини|Плоча со сликата на Корен Абрахамијан во Ереван

**Корен Бабкенович Абрахамијан** (; Ереван, 1 април 1930 — Ереван, 10 декември 2004 година) бил ерменски глумец и режисер, народен уметник наСоветскиот Сојуз. Студирал на ереванскиот Институт за театарска и ликовна уметност и дипломирал во 1951 година. Од тогаш тој има работено во државниот академски театар Сандукијан во Ереван како глумец.

Некои од неговите филмови се: „Хроника на ереванските денови“, „Браќата Саројан“ (каде го глуми Геворг Абрахамијан), „Ние и нашите планини“, „Долг живот“, „Господарот“, а глумел и во советскиот филм „Прв ешалон“ во 1955 година.

Корен Абрахамијан умрел на 10 декември 2004 година. Тој бил погребан на пантеонот Комитас, во центарот на Ереван.

## Наводи

## Надворешни врски

* (англиски) 

Категорија:Статии со надворешни врски на англиски
Категорија:Родени во 1930 година
Категорија:Советски глумци
Категорија:Ерменски глумци
Категорија:Починати во 2004 година
Категорија:Народни уметници на Ерменија
Категорија:Добитници на Државната награда на СССР
Категорија:Народни уметници на СССР
Азот моноксид

**[[Азотни оксиди|Азотен оксид]]** или **азотен моноксид** — хемиско соединение со Хемиска формула NO. Овој гас е важен сигнал на молекулите во организмот на цицачите, вклучувајќи го и човекот и исклучително е важен во хемиската индустрија. Тој е исто така и токсичен производ во воздухот, кој настанува како издувен гас на автомобилите и на фабриките.

NO е важен транспортер на информации во молекулите, кои вклучуваат многу физиолошки и патолошки процеси во организмот на цицачите, тој е и корисен и штетен. Соодветните нивоа на продукција на NO се важни во заштитата на органите од оштетување, на пр. заштита на црн дроб од хемијата. Меѓутоа одржувајќи ги нивоата на создавањето на NO високи се одразува дирекно како отров во ткивата и доведува до мускуларен колапс, придружен со септичен шок, сè додека хроничната форма на азотен моноксид е поврзана со различни карциноми во воспалителни состојби, вклучувајќи ги и почетните фази на дијабетес мелитус, мултиплекс склероза, артритис и цревен чир.

Азотниот моноксид не треба да се меша со диазотоксид (N2O), општ анестетик или со азотен диоксид (NO2), што е друг облик на загадувач на воздухот. Станува збор за молекула која е слободен радикал, што придонесува за разбирање на неговата голема активност. Во реакција со кислородот во воздухот, се препознва по црвеникаво-кафената боја.

И покрај тоа што во почетокот е обична молекула, NО е основната молекула за разбирање на бројни процеси во неврологијата, психологијата и имунологијата, а исто така бил именуван како „Молекула на годината“ во 1992 година.

## Наводи

Категорија:Оксиди
Категорија:Соединенија на азотот
Категорија:Двоатомски молекули
Категорија:Невротрансмитери
Категорија:Кружење на азотот
Категорија:Слободни радикали
Категорија:Азотни оксиди
Павел Сиваков

**Павел Алексеевич Сиваков** (; р. ) — руски професионален друмски велосипедист, кој вози за UCI World Tour екипата .

## Личен живот

Сиваков е син на рускиот поранешен велосипедист Алексеј Сиваков. Роден е во Италија, но пораснал во Суеш, близу Тулуза во Франција, поради што има француско државјанство.

## Кариера

Во август 2017 година било објавено дека Сиваков ќе стане професионален возач со , приклучувајќи се на екипата на тригодишен договор од 2018 година. Во август 2018 година бил именуван во почетниот состав за Вуелта а Еспања 2018. Во мај 2019 година бил вклучен во почетниот состав за Џиро д’Италија 2019.

## Достигнувања

;2014
: 1. 20п Краен пласман Ронде де Вале
::1. Етапа 1
: 2. Краен пласман Гран при Риблиланд
;2015
: 1. 20п Национално хронометарско јуниорско првенство
: 1. 20п Краен пласман Трка околу Горна Австрија за јуниори
::1. 20п Бодовен пласман
::1. Етапа 2
: 1. Трка околу Фландрија за јуниори
: 3. Краен пласман Трка околу Долна Саксонија
;2016
: 1. Етапа 1 (TTT) Џиро дела Вале д’Аоста
: 1. Пролог (TTT) Тур де Берлин
: 2. Лиеж-Бастоњ-Лиеж за млади
: 2. Краен пласман Трка Олимпија
::1. 20п Пласман за млад возач
;2017
: 1. 20п Краен пласман Ронд де л’Изар
::1. 20п Пласман за млад возач
::1. Етапа 2
::1. Етапа 4
: 1. 20п Краен пласман Џиро дела Вале д’Аоста
::1. Етапа 3
: 1. 20п Краен пласман Џиробио
::1. 20п Пласман за млад возач
: Тур де л’Авенир
::1. 20п Планински пласман
::1. Етапа 9
: 1. 20п Планински пласман Тур де Норманди
: 2. Краен пласман Трка Олимпија
;2018
: 2. Национално хронометарско првенство
: 4. Краен пласман Сетимана Интернационале Копи е Бартали
::1. 20п Пласман за млад возач 
::1. Етапа 1b (TTT)
;2019
: 1. 20п Краен пласман Трка околу Полска
: 1. 20п Краен пласман Трка на Алпите
::1. 20п Пласман за млад возач
::1. Етапа 2
: 4. Краен пласман Трка околу Британија
: 8. Краен пласман Хералд Сан Тур
::1. 20п Пласман за млад возач
: 8. Краен пласман Рут д’Окситан
: 9. Краен пласман Џиро д’Италија
;2020
: 1. 20п Пласман за млад возач Тур Даун Андер
: 2. Голема океанска друмска трка „Кедел Еванс“

## Наводи

## Надворешни врски

* 
* 
* 

Категорија:Родени во 1997 година
Категорија:Живи луѓе
Категорија:Руски велосипедисти
Категорија:Велосипедисти на Летните олимписки игри 2020
Алексеј Сиваков

**Алексеј Викторович Сиваков** (; р.  во ) — поранешен руски професионален друмски велосипедист, кој професионално настапувал во периодот 1996-2005 година. Тој е татко на велосипедистот Павел Сиваков.

## Достигнувања

;1994
: 1. Краен пласман Трка околу Србија
;1998
: 1. Краен пласман Сиркуто Монтањес
::1. Етапа 1
::1. Етапа 2
: 2. Национално хронометарско првенство
;2000
: 3. Национално друмско првенство
;2003
: 2. Краен пласман Сиркут де ла Сарт

## Наводи

## Надворешни врски
* 
* 
* 

Категорија:Родени во 1972 година
Категорија:Живи луѓе
Категорија:Руски велосипедисти
Категорија:Луѓе од Москва
Трета фудбалска лига на Македонија 2016/2017

**Третата фудбалска лига на Македонија 2016/2017** - 25. издание на Третата фудбалска лига на Македонија. Сезоната започнала во август 2016, а завршила во мај 2017.

## Запад




## Југозапад




## Север




## Исток




## Југ




## Бараж за унапредување
### Бараж за Втора лига - Исток

### Бараж за Втора лига - Запад

Извор:

#### 1. коло

#### 2. коло

#### 3. коло

## Поврзано
* Фудбалски куп на Македонија 2016/2017
* Прва фудбалска лига на Македонија 2016/2017
* Втора фудбалска лига на Македонија 2016/2017

## Наводи

## Надворешни врски
*Фудбалска федерација на Македонија  
*MacedonianFootball.com  

2016/2017
Трета лига
Трета лига
Швина

**Швина** (, ; поморски: *Swina*) — кратка река во северозападна Полска, 2-4&nbsp;км од германската граница. Се влева во Шчеќинскиот Залив на Балтичкото Море помеѓу островите Узнам (Узедом) и Волин. Реката е ракав во устието на Одра и одлева околу 75&nbsp;% од неа (преостанатите 15&nbsp;% отпаѓаат на Пенештром, а 10&nbsp;% на Ѓивна). Долга е околу 16&nbsp;км. На рекат е сместен градот Швиноујшќе.

Помеѓу 1874 и 1880 г. реката е заградена и продлабочена, создавајќи го Пјастовскиот Канал (*Kaiserfahrt*). Каналот го поврзува северниот дел на Швина непосредно со Шчеќинскиот Залив и пристанишниот град Шчеќин (Штетин). Со ова реката добила на важност како воден пат од морето до индустриски град. По Втората светска војна е извршено етничко чистење и подрачјето ѝ е предадено на Полска.

## Наводи

## Поврзано
* Ѓивна
* Пене
* Швиноујшќе

## Надворешни врски

Категорија:Реки во Полска
Категорија:Балтички слив
Категорија:Протоци во Балтичкото Море
Устав на НР Македонија (1946)

Првиот уставен период во Македонија започнува со донесувањето на **Уставот на НР Македонија** од 31 декември 1946 година, со кој Македонија се конституира под името Народна Република Македонија, во рамките на ФНРЈ. Овој уставен период се одликува со мошне динамични промени кои фактички ги менуваа и основните уставни институции. Во овој период се разликуваат две основни фази. Граничната линија помеѓу фазите е во 1953 година, односно донесувањето на Уставниот закон за општествено и политичко устројство и за органите на власта на Народна Република Македонија. На овој Уставен закон му претходело денесувањето на Основниот закон за управување на државните стопански претпријатија и повисоките стопански здруженија од страна на работните колективи, познат и како Закон за работничко самоуправување од 1950 година. Овој устав е од особено значење бидејќи со него се санкционира вољата и правото на самоопределување на Македонците за сопствена државност, и обединување со другите народи во тогашната ФНРЈ. Овој устав по дефиниција спаѓа во групата на реални устави.

## Надворешни врски

* Устав на НР Македонија од 1946, Службен Весник на НРМ, 1/1947.

Категорија:Политика на Македонија
Устав на СР Македонија (1974)

Овој втор уставен период, со кој Македонија станува Социјалистичка Република Македонија. Овој период и овој устав е карактеристичен бидејќи означува судир помеѓу етатизмот и самоуправувањето. Битно е дека уставот не е веќе само највисок законски акт, туку и еден вид Општествена повелба.

## Надворешни врски

* 
* Устав на СР Македонија од 1974, Службен Весник на СРМ, 7/1974. (HTML верзија)

Категорија:Политика на Македонија
Заеднички технички документ

**Заеднички технички документ** (**CTD**, од ) претставува збир на спецификации кои се однесуваат на информациите потребни да се предадат кај надлежните органи при процесот за добивање на одобрение за ставање на лекот во промет. Тој претставува меѓународно договорен формат за подготовка на барањето за ставање на лек во промет, потребно да се достави до регионалните регулаторни власти во земјите-учеснички. Бил развиен од страна на Европската медицинска агенција (EMA, Европа), Управата за храна и лекови (FDA, САД) и Министерството за здравство, труд и благосостојба (Јапонија).

Заедничкот технички документ е поделен на пет модули:
# Административни и информации поврзани со пропишувањето
# Преглед и резиме на модулите од 3 до 5
# Квалитет (фармацевтска документација)
# Извештај од претклиничките испитувања (Фармакологија/Токсикологија)
# Извештај од клиничките испитувања – ефикасност и безбедност

## Надворешни врски
* ICH
* Common Technical Document

Категорија:Медицинско истражување
Категорија:Меѓународни стандарди
Денис Черишев

**Денис Дмитревич Черишев** (; роден на 26 декември 1990 година) — руски фудбалер, лево крило на Валенсија на заем од Вилјареал и на руската репрезентација.

Како младински производ на Реал Мадрид, тој го направил своето сениорско деби за Реал Мадрид Кастиља во 2009 година и неговото деби за првиот тим во 2012 година. Од тогаш тој бил испратен на повеќе позајмици во Севиља, Вилјареал и Валенсија пред да му се приклучи на Вилјареал со договор на трајна основа во 2016 година.

За репрезентацијата има одиграно 45 натпревари и постигнато 23 гола во младинските категории, додека своето деби за сениорската репрезентација на Русија го имал во 2012 година. Во мај 2018, се нашол на списокот на играчи на селекторот Станислав Черчесов за Светското првенство 2018 година токму во Русија. Во првиот натпревар на турнирот против Саудиска Арабија, Черишев влегол од клупата за резерви во раната фаза од натпреварот на местото на повредениот Алан Ѕагоев, и постигнал два гола во победата на Русија со 5-0 а подоцна бил избран и за играч на натпреварот.

## Клупска кариера

## Титули
#### Реал Мадрид Кастиља
***[[Сегунда Дивисион Б]]** (1) : 2011–2012

#### Севиља
***[[УЕФА Лига Европа]]** (1) : 2013–2014

## Наводи

## Надворешни врски
*Денис Черишев на soccerway 
*Денис Черишев на transfermarkt 
*Денис Черишев на espn 
*Денис Черишев на whoscored

Категорија:Родени во 1990 година
Категорија:Фудбалери од Ла Лига
Категорија:Живи луѓе
Категорија:Фудбалери на ФК Реал Мадрид
Категорија:Руски фудбалери
Категорија:Фудбалери на ФК Севиља
Категорија:Фудбалери на ФК Валенсија
Категорија:Фудбалери на ФК Виљареал
Марио Фернандес

**Марио Фигуеира Фернандес** (; роден на 19 септември 1990 година) — бразилско-руски фудбалер, десен бек на ЦСКА Москва и на руската репрезентација.

## Наводи

Категорија:Родени во 1990 година
Категорија:Живи луѓе
Категорија:Бразилски фудбалери
Категорија:Руски фудбалери
Категорија:Фудбалери на Гремио
Категорија:Фудбалери на ФК ЦСКА Москва
Боршч

**Боршч** (, , ) – супа од украинска кујна, национално јадење во Русија, Украина, Полска, Романија и Молдавија. Боршч е супа од говедско или свинско месо, домати и/или цвекло. Доматите и цвеклото на боршчот му даваат карактеристична црвена боја. Постојат многу видови боршч во зависност од регионот. Во Молдавија е карактеристичен боршч без цвекло. Исто така постои и вегетаријанска верзија без месо.

## Галерија

Слика:Borscht.jpg|Вегетаријански боршч
Слика:Borsch-ukr.jpg|Украински боршч со говедина, павлака и кифла.
Слика:Lurid borscht.jpg|Розова боја на традиционален литвански ладен боршч. Често се јаде со варен компир и павлака. 
Слика:Борщ.JPG|Боршч


## Надворешни врски

## Наводи

Категорија:Руска кујна
Категорија:Украинска кујна
Категорија:Полска кујна
Категорија:Романска кујна
Категорија:Молдавска кујна
Категорија:Супи и чорби
Шчи

**Шчи** () – руска супа од расол. Настанала пред повеќе од илјада години, а рецептот се менувал во текот на историјата. Тоа било храна и на богатите и на сиромашните сè до денес. Тоа е едно од најпознатите руски јадења, а се јаде и во други земји на Источна Европа.

Основни состојки на шчито се: варен расол и кромид. Побогатата верзија на шчи содржи шест состојки: расол, месо со коски (некогаш и риба или печурки), морков и корен од магдонос, ароматични состојки (кромид, целер, копар, лук и црн пипер) и кисели состојки (павлака, јаболко). Постојат разни верзии во кои се додаваат или изоставаат поедини состојки.

Супата се сервира со павлака, каша од хелда и свеж леб. Постои и верзија со зелка и домат.

## Поврзано
* Супа
* Руска кујна
* Белоруска кујна

## Наводи

## Надворешни врски

Категорија:Супи
Категорија:Руска кујна
Категорија:Зборови што ги нема во ТРМЈ